ছিলেন নিম্ন মধ্যবিত্ত পরিবারের সন্তান। সুনামগঞ্জ কলেজের ছাত্র ইউনিয়নের নেতা । মাত্র পনের জন সদস্য দিয়ে প্রথমে যাত্রা শুরু , ক্রমে ক্রমে তিনি গড়ে তোলেন এক বিস্ময় জাগানিয়া গেরিলা দল –নাম ‘দাস পার্টি’। সুনামগঞ্জ ও হবিগঞ্জ-এর বিস্তীর্ণ অঞ্চল জুড়ে পাকি সেনা আর রাজাকারদের কাছে এই ‘দাস পার্টি’ ছিল এক ভয়াবহ আতংকের নাম। ভাটি এলাকায় মানুষের মুখে মুখে ফেরে তাঁর বীরত্বকাব্য, দুর্ধর্ষ সেই সব কাহিনী । হাওরের বাতাসে বাতাসে ভেসে বেড়ায় , তিনি অর্জুন পুত্র অভিমন্যু’র চেয়েও বড়ো যোদ্ধা , তিনি এক জীবন্ত কিংবদন্তী – যিনি অসীম সাহস , বুদ্ধিমত্তা আর অবিশ্বাস্য ক্ষীপ্রতায় শত্রু ব্যূহ ভেদ করে ভয়াবহ সব অপারেশন করে ফেলেন অবলীলায়। শত্রুর গান বোট , কার্গো কনভয় আর ব্রীজ উড়িয়ে দেন যখন তখন। জলপথে ‘দাস পার্টি’র প্রচন্ডতায় ,এক সময় পাকি সেনারা অভিযান স্থগিত করে পালিয়ে যেতে বাধ্য হয় ।